**Jabatan Hal Ehwal Agama Islam Negeri Sembilan** (**JHEAINS**) merupakan sebuah jabatan kerajaan negeri Negeri Sembilan, Malaysia yang berperanan menguat kuasa undang-undang berkaitan pertadbiran Islam dan mengendalikan urusan masyarakat Islam di Negeri Sembilan. Ia telah ditubuhkan pada 1 Januari 1950. Sejak tahun 2019, jabatan ini diketuai oleh Pengarahnya, YBhg. Dato' Mohd Zaidi bin Ramli.

Penubuhan
---------

Jabatan Hal Ehwal Agama Islam Negeri Sembilan telah ditubuhkan pada 1 Januari 1950 di bawah satu peraturan yang dinamakan peraturan Majlis Ugama 1950 bertujuan mengendalikan hal ehwal masyarakat Islam di Negeri Sembilan.

Bagi memenuhi objektif yang ditetapkan, kerajaan telah meminda peraturan Majlis Ugama 1950 kepada Undang-Undang Majlis Agama Islam 1957. Kemudian dipinda lagi kepada Undang-Undang Pentadbiran Hukum Syarak 1960 yang kemudiannya dimansuhkan dengan berkuatkuasanya Enakmen Pentadbiran Hukum Syarak (Negeri Sembilan) 1991. Seterusnya mulai 1hb Mac 2004, mula dikuatkuasakan Enakmen Pentadbiran Agama Islam (Negeri Sembilan) 2003 dan enakmen sebelumnya adalah terbatal.

Jabatan ini menguatkuasakan enakmen-enakmen lain termasuklah Undang-Undang Keluarga Islam (Negeri Sembilan) 2003,Enakmen Jenayah Syariah (Negeri Sembilan) 1992, Enakmen Prosedur Jenayah Syariah (Negeri Sembilan) 2003, Enakmen Keterangan Mahkamah Syariah (Negeri Sembilan) 2003, Enakmen Tatacara Jenayah Syariah (Negeri Sembilan) 2003 dan Enakmen Tatacara Mal Mahkamah Syariah (Negeri Sembilan) 2003.

Berasaskan cadangan yang dikemukakan oleh Y.B Tuan Pegawai Kewangan Negeri Encik Harun bin Baba semasa beliau memangku jawatan Yang DiPertua Jabatan Hal Ehwal Agama Islam ini dalam tahun 1976 yang lalu, sebuah bangunan tiga tingkat yang tersergam indah terletak di atas sebidang tanah seluas 1 ½ ekar, di atas bukit berhampiran dengan bangunan-bangunan Masjid Negeri di sebelah selatan, Dewan Undangan di sebelah barat dan Felda di sebelah Utara, menghala ke Jalan Lister dan Taman Tasik Seremban, maka terdirilah bangunan baru Jabatan Hal Ehwal Agama Islam, Negeri Sembilan dan dirasmikan pembukaan oleh DYMM Tuanku Ja'afar Al-Haj Ibni Almarhum Tuanku Abdul Rahman Putra Al-Haj, Yang Dipertuan Besar Negeri Sembilan, pada tanggal 10 Syawal 1400 Hijrah bersamaan 21 Ogos 1980.

Punca Kuasa
-----------

Selain penguatkuasaan Enakmen Pentadbiran Agama Islam (Negeri Sembilan) 2003, jabatan ini menguatkuasakan enakmen-enakmen lain termasuklah Undang-Undang Keluarga Islam (Negeri Sembilan) 2003, Enakmen Jenayah Syariah (Negeri Sembilan) 1992, Enakmen Prosedur Jenayah Syariah (Negeri Sembilan) 2003, Enakmen Keterangan Mahkamah Syariah (Negeri Sembilan) 2003, Enakmen Tatacara Jenayah Syariah (Negeri Sembilan) 2003 dan Enakmen Tatacara Mal Mahkamah Syariah (Negeri Sembilan) 2003.

Visi
----

Pemangkin Ummah Sejahtera.

Misi
----

Pelaksanaan Dasar-Dasar Hal Ehwal Islam Kepada Masyarakat Di Negeri Sembilan Melalui Tadbir Urus Yang Berkualiti.

Objektif Strategik
------------------

1. Perluasan Dakwah
2. Peningkatan Reputasi
3. Pembudayaan Hidup Patuh Syariah
4. Peningkatan Kecekapan Penyampaian Perkhidmatan
5. Kelangsungan Kecemerlangan Pencapaian Jabatan
6. Pemerkasaan Bil Hal
7. Pengkaderan Dakwah/ Sukarelawan
8. Pengurusan Jenama
9. Pemerkasaan Aktiviti Penyelidikan
10. Pengukuhan Kerjasama Strategik
11. Pemerkasaan Perkhidmatan Digital JHEAINS
12. Peningkatan Profesionalisme Warga JHEAINS
13. Pemerkasaan Infra Agama
14. Kecekapan Pengurusan Kewangan
15. Penjanaan Kewangan Mampan

Pautan luar
-----------

* Laman rasmi JHEAINS

| * l
* b
* s
Negeri Sembilan Pentadbiran Kerajaan Negeri Sembilan |
| --- |
| Jabatan kerajaan negeri | 
* Setiausaha Kerajaan
* Hal Ehwal Agama Islam
* Kebajikan Masyarakat
* Kehakiman Syariah
* Kerja Raya
* Kewangan
* Mufti Kerajaan
* Pendakwaan Syariah
* Pengairan dan Saliran
* Perancangan Bandar dan Desa
* Perhutanan
* Perkhidmatan Veterinar
* Pertanian
* Tanah dan Galian

 | Jata Negeri Sembilan |
| Pejabat daerah dan tanah | 
* Seremban
* Port Dickson
* Kuala Pilah
* Jempol
* Jelebu
* Rembau
* Tampin
* Gemas (Daerah kecil)

 |
| Pihak berkuasa tempatan | 
* Bandaraya Seremban
* Perbandaran Port Dickson
* Perbandaran Jempol
* Daerah Jelebu
* Daerah Kuala Pilah
* Daerah Rembau
* Daerah Tampin

 |
| Badan berkanun negeri | 
* Lembaga Muzium
* Majlis Agama Islam
* Perbadanan Kemajuan Negeri
* Perbadanan Perpustakaan Awam
* Yayasan Negeri

 |


1. ↑  jheains.ns.gov.my